**Bilješke uz financijski izvještaj za razdoblje 01.01.2022. - 30.06.2022.**

Broj RKP-a : 17136

Matični broj: 3035042 OIB: 91951813458

Naziv i adresa: SREDNJA ŠKOLA DELNICE, Lujzinska cesta 42

Oznaka razine: 31

Razdjel: 000

Djelatnost: 8532

Šifra grada: 0698

IBAN : HR 40 2402006 1100108706

Srednja škola Delnice posluje u skladu sa Zakonom o odgoju i obrazovanju u osnovnoj i srednjoj školi. Vodi proračunsko računovodstvo temeljem Pravilnika o proračunskom računovodstvu i Računskom planu ,a financijske izvještaje sastavlja i predaje u skladu s odredbama Pravilnika o financijskom izvještavanju.

Obveza i rok predaje polugodišnjih financijskih izvještaja srednjih škola je 11. srpanj 2022. godine, s time da se novim Pravilnikom o financijskom izvještavanju u proračunskom računovodstvu, NN 37/22, financijski izvještaji predaju putem nove aplikacije Financijsko izvještavanje u sustavu proračuna i Registar proračunskih i izvanproračunskih korisnika-aplikacija RKPFI. Dostavljaju se: Izvještaj o prihodima i rashodima, primicima i izdacima (Obrazac PR-RAS), Izvještaj o obvezama ( Obrazac OBVEZE) i Bilješke.

* 1. Bilješke uz obrazac PR-RAS

Ukupni prihodi i primici za razdoblje 01.01.-30.06.2022. godinu iznose 3.061.852,67 kuna, a ukupni rashodi i izdaci iznose 3.073.808,05 kuna. Rezultat poslovanja za razdoblje 01.01.-30.06.2022. godinu prikazuje manjak prihoda i primitaka u iznosu od 11.955,38 kuna. Preneseni višak prihoda i primitaka iz 2021. godine iznosi 57.012,71 kunu. Ukupan višak prihoda i primitaka na dan 30.06.2022. godine, raspoloživ u sljedećem razdoblju iznosi 45.057,33 kuna.

**PRIHODI**

Prihodi se odnose na:

6361 - Tekuće pomoći proračunskim korisnicima iz proračuna koji im nije nadležan u iznosu od 2.705.837,54 kn odnosi se na doznačena sredstva iz MZO za plaće i ostale rashode za zaposlenike, kao i doznačena sredstva za isplatu razlike plaće po sudskim presudama i ostalih troškova, i doznaka za testiranja na COVID-19.

6413 – Prihodi od financijske imovine u iznosu od 13,00 kn odnosi se na prihod od kamata.

6526 – Ostali nespomenuti prihodi u iznosu od 1.576,28 kn odnosi se na prihode od izdavanja preslika svjedodžbi i pričuve stanara u zgradi bivšeg đačkog doma.

6615 – Prihodi od pruženih usluga u iznosu od 40.714,76 kn odnosi se na prihod od pruženih usluga najma prostora i najma stana.

6711 – Prihodi iz nadležnog proračuna za financiranje rashoda poslovanja u iznosu od 309.317,18 kn odnosi se na prihod Županije za materijalne rashode.

Do većih odstupanja u pojedinim prihodima došlo je na slijedećim pozicijama:

6526 – Ostali nespomenuti prihodi u iznosu od 1.576,28 kn-indeks 61,2- do smanjenja je došlo radi manjeg broja zahtjeva za preslikama svjedodžbi.

6711 - Prihodi iz nadležnog proračuna za financiranje rashoda poslovanja iznose 309.317,18 kn-indeks 150,3 - zbog smirivanja situacije vezane uz COVID-19 vraćeni su u redovne okvire prihodi za prijevoz radnika na posao, službena putovanja i ostale prihode.

**RASHODI**

Rashodi se odnose na:

31- Rashode za zaposlene u iznosu od 2.654.851,10 kn-odnose se na isplatu bruto plaće za zaposlene i ostale materijalne troškove zaposlenika, kao i isplate razlike plaća po sudskim presudama.

32- Materijalni rashodi-u iznosu od 392.966,75 kn, odnose se na sve ostale rashode, osim financijskih rashoda koji iznose 15.762,31 kn, a odnose se na 3431- Usluge platnog prometa u iznosu od 1.193,39 kn i 3433- Zatezne kamate u iznosu od 14.568,92 kn, a odnose se na kamate po sudskim presudama za isplatu razlike u plaći zaposlenika.

Do većih odstupanja u pojedinim rashodima došlo je na slijedećim pozicijama:

3211 – Službena putovanja-19.511,02 kn-indeks 858,0- do povećanja troškova je došlo radi smirivanja situacije sa covid-19, seminari i edukacije su se ponovno počeli odvijati uživo.

3212 – Naknada za prijevoz-119.881,27 kn-indeks 196,9- do povećanja je došlo radi smirivanja situacije sa covid-19, nastava se ponovno održava uživo u školi.

3213- Stručno usavršavanje zaposlenika-indeks 389,3- do povećanja je došlo jer se stručni skupova zaposlenika ponovno održavaju uživo.

323- Rashodi za uslugu-103.499,06 kn-indeks 170,8- troškovi su povećani radi smirivanja situacije sa covid-19-povećani su troškovi prijevoza radi odlaska na županijska takmičenja i programe školskog kurikuluma; povećani su troškovi godišnji održavanja programa, povećane su ostale usluge radi izrade fotografija i filma za virtualnu šetnju školom, kao i tiskarski troškovi iz prenesenih sredstava iz pomoći- projekti iz prošle godine.

3233 – Usluge promidžbe i informiranja-9.384,00 kn-Troškovi su nastali radi objave natječaja za ravnatelja/ravnateljicu

3236 – Zdravstvene i veterinarske usluge-5.150,00 kn- Troškovi su nastali radi testiranja zaposlenika na COVID-19 po naputku MZO.

3237 – Intelektualne i osobne usluge- 7.797,50 kn- troškovi su nastali radi odvjetničkih usluga za sudske tužbe zaposlenika.

329 – Ostali nespomenuti rashodi poslovanja- 39.233,13-indeks 374,7- do povećanja troškova je došlo radi riješenih sudskih tužbi nekih zaposlenika- isplate sudskih pristojbi, kao i troškove sudskih postupaka po tim predmetima ( isplaćena su 5 zaposlenika od 25 pokrenutih tužbi).

343 –Ostali financijski rashodi-15.762,31 kn-indeks 2.455,2- do povećanja troškova je došlo radi riješenih sudskih tužbi nekih zaposlenika- isplate zateznih kamata za bruto plaću, poreze, doprinose, i sudske troškove po tim predmetima ( isplaćena su 5 zaposlenika od 25 pokrenutih tužbi).

1.2. Bilješke uz izvještaj o obvezama

Stanje obveza na kraju izvještajnog razdoblja iznosi 454.346,98 kn, a odnosi se na plaću i ostale obveze za zaposlene za lipanj 2022., te materijalnih troškova kojima je dospijeće nakon 30.lipnja. Sa 30.06.2022.godine nemamo dospjelih obveza.

U Delnicama 07. srpnja 2022.

Voditeljica računovodstva: Ravnateljica:

Melita Mihelčić-Salopek, dipl.oec. Slađana Srkoč, prof.